En norsk brikke i Epsteins spill | Harald Stanghelle

Terje Rød-Larsen fremstår som en viktig brikke i hvitvaskingen av sexforbryteren Jeffrey Epstein. Nå er nordmannen gått i dekning bak en mur av taushet.

22. des. 2019 19:45 Sist oppdatert 22. desember 2019

Det er Dagens Næringsliv som har rullet opp historien om den en gang så mektige finansmannen Jeffrey Epsteins norske nettverk.

Ett navn går igjen i mange av sakene: 72-åringen Terje Rød-Larsen. Kjent for mange nordmenn fra Oslo-kanalens eventyrlige dager og nå en dyktig spiller på den internasjonale arenaen som president i tankesmien International Peace Institute (IPI) i New York.